Poliisipartio sai torstaina klo 15.10 ilmotuksen, jonka mukaan mies on ajanut humalassa LempäälässäTampereentien S-marketin pihaan. Partio havaitsi auton pysäköivän parkkialueella ja meni puhalluttamaan kuljettajan. Auton kuljettajaksi ilmeni hieman alle 50-vuotias mies, jolle puhalluskoe näytti rattijuopumustulosta. Lisäksi selvisi, että kuljettajalla ei ole voimassaolevaa ajo-oikeutta ja auto oli katsastamaton. Miestä epäillään rattijuopumuksesta, kulkuneuvon kuljettamisesta oikeudetta ja ajoneuvorikkomuksesta.

Torstaina klo 15.29 aikaan Jyväskylässä Vapaaherrantiellä sijaitsevassa kauppaliikkeessä noin 50-vuotias mies virtsasi vaippapakettien päälle lastentarvikeosastolla ja anasti puukon. Vartija oli ottanut kiinni miehen. Hävikkiin oli mennyt 36 kappaletta vaippapaketteja ja paikalle oli jouduttu tilaamaan siivousyhtiöltä eritesiivous. Mies oli maksanut kassalla ruokatarvikkeita ja ohittaessaan hälytysportin kassan jälkeen, oli portti alkanut hälyttämään. Miehen hallusta löytyi puukko, jossa oli hälytin kiinni. Miestä epäillään vahingonteosta ja näpistyksestä.

Jyväskylässä Ysitiellä moottoripyöräpoliisi havaitsi torstaina klo 18.20 aikaan edessään moottoripyörän, jonka kuljettaja ajoi punaisiin liikennevaloihin pysähtyneiden autojonojen välistä kaistaviivojen päällä noin 40 metrin matkan jonon keulalle. Liikennevalojen vaihtuessa vihreäksi kiihdytti moottoripyöräilijä voimakkaasti kohti pohjoista. Moottoripyöräpoliisi mittasi moottoripyörälle keskinopeudeksi 133 km/h, sallitun ollessa 70 km/h. Noin 40-vuotias mieskujettaja määrättiin väliaikaiseen ajokieltoon ja häntä epäillään törkeästä liikenneturvallisuuden vaarantamisesta.

Tampereella Hervannassa sijaitsevan kauppakeskuksen apteekissa asioi hieman yli 30-vuotias mies torstai-iltana klo 19.45 aikaan. Mies piilotti proteiinijuoman taskuunsa ja poistui maksamatta sitä. Hänet otettiin kiinni kassalinjan jälkeen. Paikalla tarkastettiin apteekin tallennenauhat ja niistä selvisi, että hetkeä aiemmin samainen mies oli anastanut närästyslääkettä ja tupakkatuotteen. Tuotteet turmeltuivat anastuksen yhteydessä. Miestä epäillään näpistyksestä.